Sjømil

En sjømil er en foreldet måleenhet for distanse til sjøs. På slutten kunne den settes lik fire (internasjonale) nautiske mil, altså 7 408 meter. Tidligere ble en nautisk mil også kalt kvartmil fordi en nautisk mil utgjorde omtrent (avhengig av definisjon)  sjømil.

Da meterkonvensjonen ble innført i 1875, ble én sjømil definert som én geografisk milG. Krogh; Lærebog i Praktisk Regning efter det nye Mynt-, Maal- og Vægtsystem (Tredje opplag, F. Beyers forlag, Bergen 1877): Side 74; "Det ældre norske System for Maal og Vægt." (dvs. lengden av  lengdegrad ved ekvator, 7 421,43 m). Fra gammelt av kunne én sjømil også kalles én dampskibsmil og utgjorde 11 850 alen som tilsvarte 23 700 fot.

En vanlig misforståelse er å bruke betegnelsen «sjømil» (som kan variere mye) ensbetydende med nautisk mil (1852 m), hvilket altså ikke er korrekt.Informasjon om nautiske mil, sjømil og knop | Prosent

Med en kvartmil menes en fjerdedels sjømil, dvs. en nautisk mil. Rundt 1951 førte den internasjonale domstolen i Haag en sak mellom Storbritannia og Norge om norsk territorialgrense og fiskerigrensen. Her ble Peder Claussen Friis' uttrykk «vike sjø» fra ca 1600 hentet frem; og at den gang ble åtte sjømil satt lik med «en vike sjø». I 1744 var en lieue («vike sjø») satt til en tiendedels breddegrad, som igjen var satt til seks sjømil. Et reskript av 23. februar 1759 setter videre en tysk mil til fire sjømil. En norsk «vike sjø» på 6 nautiske mil var uendret, mens hollandsk og dansk sjømil øket.Roald Morcken: «Veien mot nord», Sjøhistorisk årbok 1977 (s. 65) 

 Norsk sjømil 
I Norge før 1875 var sjømilen og kvartmilen fastsatt til:

 1 sjømil = 1 dampskibsmil = 3950 favner = 11 850 alen = 23 700 fot ≈ 7435 meter
 1 kvartmil = 0,25 sjømil = 987,5 favner = 2962,5 alen = 5925 fot ≈ 1858,75 meter

Etter at Stortinget i 1875 vedtok å slutte seg til meterkonvensjonen og Norge tok i bruk det metriske systemet, ble én sjømil redefinert som én geografisk mil.sjømil – Store norske leksikon Etter den nye definisjonen, og med datidens antagelser av jordas størrelse:

 1 sjømil = 1 geografisk mil =  ekvatorgrad = 7420 meter
 1 kvartmil = 0,25 sjømil =  ekvatorgrad = 1 bueminutt langs ekvator = 1855 meter

I 1929 ble den nautiske milen innført i Norge, og både sjømil og kvartmil gikk etter hvert ut av bruk.

 Andre definisjoner 
Lignende mål tidligere brukt i andre land er for eksempel amerikansk «sea-mile», fransk «mille marin», nederlandsk «seemijl» eller tysk «Seemeile».Svensk uppslagsbok 1955

 1 tysk sjømil = 1296 meterJohann Ph. Neumann: Lehrbuch der Physik. Band 1, Verlag Carl Gerold, Wien 1930, S. 506.
 1 nederlandsk seemijl = 1 fransk mille marin ≈ 5556 meterJohann Ph. Neumann: Lehrbuch der Physik. Band 1, Verlag Carl Gerold, Wien 1930, S. 505.Beispielsweise heißt der Roman „20 000 Lieues sous les Mers“ von Jules Verne auf Deutsch „20.000 Meilen unter dem Meer“ statt „20.000 Leugen unter dem Meer“.

 Svensk sjömil 
Den svenske sjömil ble tidligere benyttet i svensk sjøfart, og tilsvarte 7420,44 meter. En svensk sjömil tilsvarte dermed (liksom en norsk sjømil) en geografisk mil. På slutten av 1800-tallet hadde sjömilen en ganske svevende betydning i det svenske språket, ettersom ordet sjömil ofte ble brukt synonymt med en nautisk mil. Den svenske sjömilen benyttes ikke lengre, og svensk sjøfart har gått over til den (internasjonale) nautiske milen.

 Dansk sømil 
Den danske sjømilen (sømil) var definert som 1851,11 meter, som vil si litt under 1 meter forskjell fra den internasjonale nautiske milen på 1852 meter.

 1 dansk sømil = 10 danske kabellængder = 1851,11 meter

 Amerikansk sea mile 
I USA brukte man lenge en egen definisjon kalt sea mile.nautisk mil – Store norske leksikon

 1 amerikansk sea mile = 6080,2 engelske fot = 1853,24496 meter

 Britisk nautical mile 
Inntil 1970-tallet da Storbritannia gikk over til å bruke den internasjonale nautiske milen (definert som 1852 meter), ble det brukt en egen britisk nautisk mil definert på følgende måte:

 1 britisk nautical mile = 6080 engelske fot = 1853,184 meter

 Se også 
 Norske måleenheter
 Mil
 Vike sjø

Referanser

Kategori:Lengdeenheter
Kategori:Gamle måleenheter
Kategori:Maritim navigasjon
Kategori:Artikler i sjøfart-prosjektet